stanford-oval/wikipedia huggingface dataset:
Rouranin kaanikunta

Rouranin kaanikunnan sijainti kartalla.
Rouranin kaanikunta oli Itä-Aasiassa sijainnut paimentolaisheimojen valtio 300-luvulta 500-luvulle. Valtion nimi voidaan kirjoittaa myös muodoissa Ruanruan, Ju-Juan tai Juan-Juan, joista viimeksi mainittu on alun perin kiinankielinen halventava nimitys, joka tarkoittaa ”epämiellyttävästi kiemurtelevaa hyönteistä”.
Rouranin kaanikunnan heimot olivat todennäköisesti mongolilaista alkuperää, ja heistä käytetään yhteisnimitystä Rouran. Yksi kaanikunnan alaheimoista oli historian ensimmäinen, joka käytti itsestään nimitystä Türk. Rouranit olivat mahdollisesti samaa kansaa kuin avaarit, jotka ilmestyivät Euroopan historiaan samoihin aikoihin kuin Rouranin kaanikunta hajosi.
Rouraneiden uskotaan olleen sukulaiskansaa Pohjoisen Wei-dynastian perustaneen Tuoba-heimon kanssa, mutta Wei ja Rouran ajautuivat sotiin keskenään jo 300-luvun lopulla. Rouranit olivat historian ensimmäinen kansa, joka käytti hallitsijastaan nimitystä kaani eli khan. Heidän liittolaisiaan ja alaisiaan olivat hefthaliitit eli valkoiset hunnit.
Maantieteellisesti Rouranin kaanikunta ulottui 500-luvulla Mantšurian rajalta Balkašjärvelle ja Orhonilta Kiinan muurille.
Round and Round

| Round and Round |
| --- | --- |
 Tinkara Kovač esittämässä ”Round and Roundia” toisen semifinaalin pukuharjoituksissa.
Kappaleen tiedot
Esittäjä(t):  Tinkara Kovač
Säveltäjä(t):  Tinkara Kovač, Hannah Mancini, Tina Piš
Sanoittaja(t):  Raay
Euroviisutiedot
Vuosi:  2014
Maa:  Slovenia
Kieli:  englanti, sloveeni
Sijoitus:  25.
Pisteet:  9
Sijoitus semifinaalissa:  10.
Pisteet semifinaalissa:  52
Sanat:  sanoitus
Video:  videolinkki
”Round and Round” on Tinkara Kovačin esittämä kappale, joka oli Slovenian edustuskappale vuoden 2014 Eurovision laulukilpailussa. Kappaleen on säveltänyt Raay ja sen ovat sanoittaneet Kovač itse, Slovenian vuoden 2013 euroviisuedustaja Hannah Mancini ja Tina Piš. Kappaleessa lauletaan sekä englannin että sloveenin kieltä. Kovač soittaa kappaleessa huilusoolon.
”Round and Round” selviytyi viimeisenä eli kymmenentenä maana toisesta semifinaalista finaaliin kerättyään 52 pistettä. Finaalissa se oli toiseksi viimeinen eli 25. saatuaan yhdeksän pistettä, joista kahdeksan tuli Montenegrolta ja yksi Makedonialta.
Käännös suomeksi
Meronia

| Meronia Circle |
| --- | --- | --- |

Studioalbumin tiedot
 Äänitetty : 1994
 Julkaistu: 1994
 Formaatti: 2×LP, CD
 Tyylilaji: progressiivinen rock, krautrock
 Kesto: 73.50
 Levy-yhtiö: Bad Vugum
Circlen muut julkaisut
|   | Meronia 1994 | Zopalki 1996 |
Meronia on vuonna 1994 ilmestynyt Circlen esikoisalbumi, jonka Ektro Records julkaisi uudelleenmasteroituna vuonna 2007. Levyn alkuperäisessä vinyyliversiossa on mukana molemmilta CD-julkaisuilta puuttuva bonuskappale Low-pursed.
Kappaleesta Kyberia on valmistunut Mika Taanilan ohjaama musiikkivideo, jolla Circlen lisäksi esiintyy tuolloin vasta 11-vuotias Elena Leeve.
Rumba-lehden kriitikot äänestivät levyn vuoden 1994 parhaiden suomalaisalbumien listalle, mutta ei aivan kärkeen. Helsingin Sanomien Ilkka Mattila luonnehti Meroniaa sanalla nerokas.
Muusikot

Teemu Elo – kitara, laulu
Jussi Lehtisalo – kitara, laulu
Maukka Päivistö – basso
Juha Ahtiainen – rummut
Petri Hagner – kosketinsoittimet
Juha-Pekka Hietaniemi
Ilkka Lehtonen – viulu
Kappaleet

Ed-Visio – 4.11
Curwen – 4.45
Wherever Particular People Congregate – 2.27
Meronia – 8.03
DNA – 5.13
Hypto – 6.47
Low-pursed – 2.38
Nude – 5.32
Colere – 3.36
Staalo – 6.56
Kyberia – 3.44
Gravion – 4.21
Ferrous – 4.14
Scoop – 7.00
Merid – 2.52
Espirites – 3.51
Rygge

Ryggen väkiluvun kehitys vuodesta 1951.
Rygge on entinen Norjan kunta Østfoldin läänissä Oslonvuonon itärannalla. Sen rajanaapureita olivat pohjoisessa Moss, koillisessa Våler sekä idässä ja etelässä Råde. Kunnan korkein kohta oli Vardeåsen 88 metriä merenpinnasta. Vuonna 2019 kunnassa oli 16 145 asukasta.
Vuoden 2020 alussa Rygge liitettiin Mossin kuntaan.
Ryggessä sijaitsee Norjan kuninkaallisten ilmavoimien ja Oslovuonon kodintuvajoukkojen esikunta sekä Ryggen lentoasema. Lentoasema sijaitsee Mossin kunnassa ja osin Råden kunnassa. Lentoasemalla on tukikohta 339. Squadronille (SOAS), joka operoi Bell 412 -helikoptereilla. Osasto tuotaa Norjan asevoimien erikoisjoukkojen helikopterikuljetuskapasiteetin. Lentoasemalla päivystää Sea King -pelastushelikopterit, jotka ovat valmiita osallistumaan pelastustehtäviin. Lentoasemalla on myös ilmatorjunnan henkilöstöä. Yhdysvaltojen ja Norjan välisessä vuonna 2022 päivitetyssä DCA-sopimuksessa Norja sitoutuu tarvittaessa anamaan Ryggen lentotukikohda Yhdysvaltojen käyttöön. Sopimuksen vahvistamisen jälkeen maaliskuussa 2023 Yhdysvallat ilmoittivat investoivansa kaksi miljardia Norjan kruunua Ryggen lentotukikohdan parantamiseen.
Nimi

Kylän nimi oli aiemmin Ryggiof, mikä oli käytössä keskiajan loppupuolelle. Myöhemmin nimeä on kirjoitettu myös muodoissa Rydiof, Ryghia, Røyghe ja Ryggaa.
Kuvia

Ryggen kirkko
Ryggen juna-asema
Mossin lentoasema, Rygge
Lentokoneita Mossin lentoasema, Rygge
F-16 -hävittäjä lentoasemalla, Rygge
Muuta

Ryggellä on ystävyyskunta Suomessa, Kauhava.
Aiheesta muualla

Kuvia tai muita tiedostoja aiheesta Rygge Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Roundhouse Studios

Roundhouse Studios oli Lontoossa, Britanniassa sijainnut musiikkistudio. Sen perusti vuonna 1975 Uriah Heep -yhtyeen tuottajana tunnettu Gerry Bron. Studio toimi alun perin toimistorakennuksen kellarissa Chalk Farmissa. Yritys ajautui kuitenkin ongelmiin 1980-luvun lopulla, jolloin se ensin muutti halvempien vuokrien perässä Hatton Gardeniin, mutta lopetti myöhemmin kokonaan toimintansa.
Rugbyn maailmanmestaruuskilpailut 2019

Vuoden 2019 rugbyn maailmanmestaruuskilpailut järjestettiin Japanissa 20. syyskuuta – 2. marraskuuta 2019. Se oli järjestyksessään yhdeksäs rugby unionin MM-turnaus.
Turnaus oli ensimmäinen Aasiassa järjestettävä rugbyn MM-turnaus. Se oli myös ensimmäinen rugbyn ykköskategorian maiden ulkopuolella järjestettävä lopputurnaus.
Ottelut pelattiin 12 stadionilla ympäri Japania. Turnauksen loppuottelu pelattiin Jokohaman kaupungissa Nissan Stadiumilla.
Loppuottelussa Etelä-Afrikka voitti Englannin 32–12. Uusi-Seelanti saavutti pronssia.
Joukkueet

Lopputurnaukseen eteni automaattisesti isäntämaan lisäksi edellisen MM-turnauksen alkulohkojen kolme parasta joukkuetta. Loput kahdeksan joukkuetta etenivät turnaukseen karsinnoista, joihin osallistui yhteensä 93 maata.
Alkulohkojen kolme parasta joukkuetta varmistavat paikan vuoden 2023 rugbyn maailmanmestaruuskilpailuihin. Lohkojen kaksi parasta joukkuetta etenevät puolivälieriin.
| Lohko A | Lohko B | Lohko C | Lohko D |
| --- | --- | --- | --- |
|  Irlanti |  Uusi-Seelanti |  Englanti |  Australia |
|  Skotlanti |  Etelä-Afrikka |  Ranska |  Wales |
|  Japani |  Italia |  Argentiina |  Georgia |
|  Venäjä |  Namibia |  Yhdysvallat |  Fidži |
|  Samoa |  Kanada |  Tonga |  Uruguay |
Alkulohkot > Lohko A

|  | Joukkue | Ottelut | Voitot | Tasapelit | Tappiot | Tehdyt pisteet | Päästetyt pisteet | +/- | Bonus- pisteet | Pisteet |
| --- | --- | --- | --- | --- | --- | --- | --- | --- | --- | --- |
| 1. |  Japani | 4 | 4 | 0 | 0 | 115 | 62 | +53 | 3 | 19 |
| 2. |  Irlanti | 4 | 3 | 0 | 1 | 121 | 27 | +94 | 4 | 16 |
| 3. |  Skotlanti | 4 | 2 | 0 | 2 | 119 | 55 | +64 | 3 | 11 |
| 4. |  Samoa | 4 | 1 | 0 | 3 | 58 | 128 | –70 | 1 | 5 |
| 5. |  Venäjä | 4 | 0 | 0 | 4 | 19 | 160 | –141 | 0 | 0 |

|  |
| --- | --- | --- | --- | --- |
| 20. syyskuuta 2019 |  Japani | 30–10 |  Venäjä | Tokyo Stadium, Chōfu |
| 22. syyskuuta 2019 |  Irlanti | 27–3 |  Skotlanti | Nissan-stadion, Jokohama |
| 24. syyskuuta 2019 |  Venäjä | 9–34 |  Samoa | Kumagaya Rugby Stadium, Kumagaya |
| 28. syyskuuta 2019 |  Japani | 19–12 |  Irlanti | Shizuoka Stadium Ecopa, Fukuroi |
| 30. syyskuuta 2019 |  Skotlanti | 34–0 |  Samoa | Kobe Misaki Stadium, Kobe |
| 3. lokakuuta 2019 |  Irlanti | 35–0 |  Venäjä | Kobe Misaki Stadium, Kobe |
| 5. lokakuuta 2019 |  Japani | 38–19 |  Samoa | City of Toyota Stadium, Toyota |
| 9. lokakuuta 2019 |  Skotlanti | 61–0 |  Venäjä | Shizuoka Stadium Ecopa, Fukuroi |
| 12. lokakuuta 2019 |  Irlanti | 47–5 |  Samoa | Fukuoka Hakatanomori Stadium, Fukuoka |
| 13. lokakuuta 2019 |  Japani | 28–21 |  Skotlanti | Nissan-stadion, Jokohama |
Alkulohkot > Lohko B

Uuden-Seelannin ja Italian sekä Namibian ja Kanadan väliset ottelut peruttiin taifuuni Hagibiksen takia. Ottelut tuomittiin päättyneeksi 0–0 ja kummallekin joukkueelle annettiin kaksi pistettä.
|  | Joukkue | Ottelut | Voitot | Tasapelit | Tappiot | Tehdyt pisteet | Päästetyt pisteet | +/- | Bonus- pisteet | Pisteet |
| --- | --- | --- | --- | --- | --- | --- | --- | --- | --- | --- |
| 1. |  Uusi-Seelanti | 4 | 3 | 1 | 0 | 157 | 22 | +135 | 2 | 16 |
| 2. |  Etelä-Afrikka | 4 | 3 | 0 | 1 | 185 | 36 | +149 | 3 | 15 |
| 3. |  Italia | 4 | 2 | 1 | 1 | 98 | 78 | +20 | 2 | 12 |
| 4. |  Namibia | 4 | 0 | 1 | 3 | 34 | 175 | –141 | 0 | 2 |
| 5. |  Kanada | 4 | 0 | 1 | 3 | 14 | 177 | –104 | 0 | 2 |

|  |
| --- | --- | --- | --- | --- |
| 21. syyskuuta 2019 |  Uusi-Seelanti | 23–13 |  Etelä-Afrikka | Nissan-stadion, Jokohama |
| 22. syyskuuta 2019 |  Italia | 47–22 |  Namibia | Hanazono Rugby Stadium, Higashiōsaka |
| 26. syyskuuta 2019 |  Italia | 48–7 |  Kanada | Fukuoka Hakatanomori Stadium, Fukuoka |
| 28. syyskuuta 2019 |  Etelä-Afrikka | 57–3 |  Namibia | City of Toyota Stadium, Toyota |
| 2. lokakuuta 2019 |  Uusi-Seelanti | 63–0 |  Kanada | Oita Stadium, Ōita |
| 4. lokakuuta 2019 |  Etelä-Afrikka | 49–3 |  Italia | Shizuoka Stadium Ecopa, Fukuroi |
| 6. lokakuuta 2019 |  Uusi-Seelanti | 71–9 |  Namibia | Tokyo Stadium, Chōfu |
| 8. lokakuuta 2019 |  Etelä-Afrikka | 66–7 |  Kanada | Kobe Misaki Stadium, Kobe |
| 12. lokakuuta 2019 |  Uusi-Seelanti | 0–0 |  Italia | City of Toyota Stadium, Toyota |
| 13. lokakuuta 2019 |  Namibia | 0–0 |  Kanada | Kamaishi Recovery Memorial Stadium, Kamaishi |
Alkulohkot > Lohko C

Englannin ja Ranskan välinen ottelu peruttiin taifuuni Hagibiksen takia. Ottelu tuomittiin 0–0 ja kumpikin joukkue sai kaksi pistettä.
|  | Joukkue | Ottelut | Voitot | Tasapelit | Tappiot | Tehdyt pisteet | Päästetyt pisteet | +/- | Bonus- pisteet | Pisteet |
| --- | --- | --- | --- | --- | --- | --- | --- | --- | --- | --- |
| 1. |  Englanti | 4 | 3 | 1 | 0 | 119 | 20 | +99 | 3 | 17 |
| 2. |  Ranska | 4 | 3 | 1 | 0 | 79 | 51 | +28 | 1 | 15 |
| 3. |  Argentiina | 4 | 2 | 0 | 2 | 106 | 91 | +15 | 3 | 11 |
| 4. |  Tonga | 4 | 1 | 0 | 3 | 67 | 105 | –38 | 2 | 6 |
| 5. |  Yhdysvallat | 4 | 0 | 0 | 4 | 52 | 156 | –104 | 0 | 0 |

|  |
| --- | --- | --- | --- | --- |
| 21. syyskuuta 2019 |  Ranska | 23–21 |  Argentiina | Tokyo Stadium, Chōfu |
| 22. syyskuuta 2019 |  Englanti | 35–3 |  Tonga | Sapporo Dome, Sapporo |
| 26. syyskuuta 2019 |  Englanti | 45–7 |  Yhdysvallat | Kobe Misaki Stadium, Kobe |
| 28. syyskuuta 2019 |  Argentiina | 28–12 |  Tonga | Hanazono Rugby Stadium, Higashiōsaka |
| 2. lokakuuta 2019 |  Ranska | 33–9 |  Yhdysvallat | Fukuoka Hakatanomori Stadium, Fukuoka |
| 5. lokakuuta 2019 |  Englanti | 39–10 |  Argentiina | Tokyo Stadium, Chōfu |
| 6. lokakuuta 2019 |  Ranska | 23–21 |  Tonga | Kumamoto Stadium, Kumamoto |
| 9. lokakuuta 2019 |  Argentiina | 47–17 |  Yhdysvallat | Kumagaya Rugby Stadium, Kumagaya |
| 12. lokakuuta 2019 |  Englanti | 0–0 |  Ranska | Nissan-stadion, Jokohama |
| 13. lokakuuta 2019 |  Yhdysvallat | 19–31 |  Tonga | Hanazono Rugby Stadium, Higashiōsaka |
Alkulohkot > Lohko D

|  | Joukkue | Ottelut | Voitot | Tasapelit | Tappiot | Tehdyt pisteet | Päästetyt pisteet | +/- | Bonus- pisteet | Pisteet |
| --- | --- | --- | --- | --- | --- | --- | --- | --- | --- | --- |
| 1. |  Wales | 4 | 4 | 0 | 0 | 136 | 69 | +67 | 3 | 19 |
| 2. |  Australia | 4 | 3 | 0 | 1 | 136 | 68 | +68 | 4 | 16 |
| 3. |  Fidži | 4 | 1 | 0 | 3 | 110 | 108 | +2 | 3 | 7 |
| 4. |  Georgia | 4 | 1 | 0 | 3 | 65 | 122 | –57 | 1 | 5 |
| 5. |  Uruguay | 4 | 1 | 0 | 3 | 60 | 140 | –80 | 0 | 4 |

|  |
| --- | --- | --- | --- | --- |
| 21. syyskuuta 2019 |  Australia | 39–21 |  Fidži | Sapporo Dome, Sapporo |
| 23. syyskuuta 2019 |  Wales | 43–14 |  Georgia | City of Toyota Stadium, Toyota |
| 25. syyskuuta 2019 |  Fidži | 27–30 |  Uruguay | Kamaishi Recovery Memorial Stadium, Kamaishi |
| 29. syyskuuta 2019 |  Georgia | 33–7 |  Uruguay | Kumagaya Rugby Stadium, Kumagaya |
| 29. syyskuuta 2019 |  Australia | 25–29 |  Wales | Tokyo Stadium, Chōfu |
| 3. lokakuuta 2019 |  Georgia | 10–45 |  Fidži | Hanazono Rugby Stadium, Higashiosaka |
| 5. lokakuuta 2019 |  Australia | 45–10 |  Uruguay | Oita Stadium, Ōita |
| 9. lokakuuta 2019 |  Wales | 29–17 |  Fidži | Oita Stadium, Ōita |
| 11. lokakuuta 2019 |  Australia | 27–8 |  Georgia | Shizuoka Stadium Ecopa, Fukuroi |
| 13. lokakuuta 2019 |  Wales | 35–13 |  Uruguay | Kumamoto Stadium, Kumamoto |
Aiheesta muualla

Kuvia tai muita tiedostoja aiheesta Rugbyn maailmanmestaruuskilpailut 2019 Wikimedia Commonsissa
Rugbyn maailmanmestaruuskilpailut
1987
|
1991
|
1995
|
1999
|
2003
|
2007
|
2011
|
2015
|
2019
|
2023
|
2027
MM-kisoihin osallistuneet maat. Sinisellä merkityt maat selviytyivät lopputurnaukseen, keltaisella merkityt maat putosivat karsintavaiheessa.
Ryhmy ja Romppainen (elokuva)

| Ryhmy ja Romppainen |
| --- | --- |
 Elokuvan juliste
Ohjaaja:  Risto Orko
Käsikirjoittaja:  Ilmari Unho Matti Kurjensaari
Perustuu:  Armas J. Pullan romaaniin ”Jees, punamultaa”, sanoi kersantti Ryhmy Hämeenlinna: Karisto, 1940
Tuottaja:  Matti Schreck
Säveltäjä:  George de Godzinsky
Kuvaaja:  Erik Blomberg Uno Pihlström
Leikkaaja:  Risto Orko
Lavastaja:  Roy
Pääosat:  Reino Valkama Oiva Luhtala Kirsti Hurme Paavo Jännes
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  16. marraskuuta 1941
Kesto:  79 min
Alkuperäiskieli:  suomi
Seuraaja:  Jees ja just
Aiheesta muualla
IMDb
Elonet
Infobox OKNimi-testi OK: 
Ryhmy ja Romppainen on Risto Orkon ohjaama mustavalkoinen farssielokuva vuodelta 1941. Elokuva perustuu Armas J. Pullan romaanin kaverushahmoihin vääpeli Ryhmyyn ja vänrikki Romppaiseen.
Elokuvan lähtökohdaksi otettiin romaanisarjan toinen osa ”Jees, punamultaa”, sanoi kersantti Ryhmy vuodelta 1940, jonka pohjalta käsikirjoituksen laativat Ilmari Unho ja Matti Kurjensaari. Romaanissa kaverukset seikkailivat talvisodan aikana Laatokan rintamalla, talvella 1941 kuvattu elokuva sijoittuu kuitenkin lähinnä Helsinkiin. Kuvausvaiheen pitkittyminen ja jatkosodan puhkeaminen lykkäsivät elokuvan ensi-iltaa useaan otteeseen.
Tarinassa Ryhmy ja Romppainen pääsevät rintamalta lomalle ja törmäävät sotasalaisuuksia havittelevaan kansainväliseen rikollisliigaan.
Tuotanto

Kirjailija Armas J. Pullan talvella 1940 ideoimat suruttomat sotasankarit Ryhmy ja Romppainen nousivat romaaniversioina niin suuriin myyntilukuihin, että ne kiinnostivat myös elokuvantekijöitä. Suomi-Filmi tuotti ja Risto Orko ohjasi ensin samannimisen elokuvan ja vuonna 1943 jatko-osan Jees ja just. Romaanin hahmoista elokuvaan otettiin nimihenkilöiden lisäksi vain sanomalehtimies Santa Rosa, muut olivat käsikirjoittajien keksimiä.
Päähenkilöiden Ryhmyn ja Romppaisen luonteenpiirteet vakiintuivat niin romaaneissa kuin elokuvissa samanlaisiksi: molemmat olivat ”urheita ja viisaasti höperöitä, mutta kavahtivat turhantärkeyttä, byrokratiaa, kansanhuoltoa ja korkeita herroja – –”. Ryhmyllä oli Mörökölli-kissansa ja sipuliviinansa, ja hän sanoi useissa kohtauksissa ”jees” Romppaisen täydentäessä ”ja just”. Kumpaisenkin tärkein ase oli puukalikka.
Elokuvan ulkokuvia otettiin Kauklahden juna-asemalla Espoossa, Pasilan alaratapihalla Helsingissä sekä Bulevardilla, Merikadulla ja Hernesaarenkadulla. Sisäkuvat tehtiin pääasiassa Suomi-Filmin studioilla Munkkisaaressa ja Salmisaaressa sekä Elosepon studiossa Pikku Satamakadulla.
Vastaanotto

Aikalaisarvioissa suhtautuminen elokuvaan oli varsin myönteistä, vaikka varauksiakin esiintyi. Toini Aaltosen (Suomen Sosialidemokraatti) mielestä elokuva oli käsikirjoituksen puutteista huolimatta ”monessa mielessä ansiokas”. Uuden Suomen Salama Simonen luonnehti elokuvaa ”vauhdikkaaksi kevyen sarjan hullutteluksi”, jossa mieluisinta oli toissuomalainen ja reilu sotilashenki. Ohjausta, kuvausta ja lavastuksia kiitettiin, tosin Olavi Veistäjä näki Aamulehden arviossaan toteutuksessa joitakin mauttomuuksia ja liioitteluja.
Näyttelijätyön arvioinneissa Reino Valkaman suoritusta pidettiin erinomaisena ja Oiva Luhtalan säestystä kiitettävänä. Kirsti Hurmeen tulkintaa salaperäisenä naisena pidettiin toisaalta yksitoikkoisena ja tenhottomana, toisaalta häntä kiitettiin yhdeksi Suomen lahjakkaimmista näyttelijättäristä. Ville Salmisen sen sijaan todettiin ylinäytelleen sanomalehtimiehen roolinsa jopa hulluttelun puitteissa.
Kirjailija itse oli lopputulokseen hieman pettynyt, sillä hän piti elokuvaa enemmän ”kurjensaarimaisena kuin pullamaisena” ja koki käsikirjoittajan hajottaneen kiinteän juonen omilla välipaloillaan.
1980-luvun televisioesitysten arvioissa Ryhmy ja Romppainen nähtiin ”ripaleena kulttuurihistoriaa”, joka kesti hyvin vertailun vanhojen ulkomaisten farssien kanssa. Antti Lindqvist puolestaan luonnehti vuonna 1994 tarinaa laahaavaksi, loogisesti onnahtelevaksi tyyppigalleriaksi, jossa huudetaan ja mekastetaan korviavihlovasti. Kriitikko Arto Pajukallion arvion mukaan kansanfarssiksi luonnehdittuun elokuvaan liittyy myös salonkiviihteen piirteitä.
Ryhmyn ja Romppaisen ensi-ilta oli marraskuun puolivälissä 1941 yhtaikaa seitsemässä kaupungissa. Yleisömenestys oli vuoden kolmanneksi paras; Armas J. Pullan luomat jermut naurattivat talvisodasta toipuvaa kansaa.
Rygar

| Rygar |
| --- | --- |
Kehittäjä:  Tecmo
Julkaisija:  Nintendo
Pelisarja:  Rygar
Julkaistu:  1987
Lajityyppi:  toimintaseikkailu, tasohyppely
Pelimuoto:  yksinpeli
Alusta:  kolikkopeli, NES
Jakelumuoto:  NES-pelimoduuli
Lisää peliartikkeleitaVideopelien teemasivulla
Infobox OK    : 
Rygar on japanilaisen Tecmon kehittämä toimintaseikkailupeli. Peli on julkaistu vuonna 1987 Nintendo Entertainment System -alustalle. Peli yhdistää seikkailun ja roolipelin elementtejä.
Pelaaminen

￼Pelin tarkoituksena on auttaa Rygaria keräämään viiden Indoran jumalan aarteet. Niiden avulla hän pääsee lähemmäs päämääräänsä, joka on Ligarin linnake.  Rygarin tavoitteena on palauttaa rauha Argooliin.
Tarina

Tarina sijoittuu Argoolin maahan miljoonia vuosia maapallon syntymisen jälkeen. Rygar kutsutaan pelastamaan Argoolin asukkaat, koska pahuuden kuningas Ligar on hyökännyt sinne ja varastanut "Rauhan Oven" (Door of Peace).
Antiikin soturi Rygar saapuu auttamaan, koska Argoolin asukkaat alkoivat rukoilla armahdusta. Ihmisten rukoukset kulkivat yli vuorien Algosun maahan asti, jolloin Rygar nousi kuolleista tavoitteenaan palauttaa rauha.
Vastaanotto

Mikrobitin Jukka Tapanimäki antoi pelin NES-versiolle 84 pistettä sadasta kahteen kertaan.
Aiheesta muualla

Rygar MobyGamesissa (englanniksi)
Classic Game Review (Arkistoitu – Internet Archive)
RPG Classics (Arkistoitu – Internet Archive)
Rounders (peli)

| Rounders |
| --- | --- |

Ensimmäinen ottelu:  1400-luvulla
Alkuperämaa:   Englanti
Infobox OKNimi-testi OK: 
Rounders on vanha englantilainen mailapeli, jota pidetään baseballin esimuotona. Lajista ei kuitenkaan ole koskaan tullut ammattimaista urheilumuotoa. Roundersissa lyödään nahkapalloa pyöreällä mailalla, minkä jälkeen pelaaja kiertää viisikulmion muotoisen kentän läpi välttäen palamista. Kentän pesät on merkitty puisilla tolpilla.
Varhaisin viittaus roundersiin on kirjassa A Little Pretty Pocket-Book (1774). Vuoden 1828 The Boy's Own Book omisti luvun roundersille. Vuonna 1889 perustettiin National Rounders Association of Liverpool ja Scottish Rounders Association. National Rounders Association perustettiin vuonna 1943. Peli on suosittu Isossa-Britanniassa koululaisten keskuudessa.
Kyllikki Muttilainen

Kyllikki Hellevi Muttilainen (s. 30. toukokuuta 1946 Rautjärvi) on suomalainen kansanedustaja ja poliitikko. Muttilainen toimi kansanedustajanavuosina 1990–1995 edustaen Mikkelin läänin vaalipiiriä ja kuului sosialidemokraattiseen eduskuntaryhmään. Eduskuntaan hän nousi Suomen EU-suurlähettilääksi siirtyneen Erkki Liikasen seuraajana vuonna 1990 ja uudelleen  vuoden 1991 eduskuntavaaleissa. Ennen kansanedustajuuttaan hän toimi kassapäällikkönä tavaratalo Maksimatissa Mikkelissä ja edustajakausiensa jälkeen muun muassa projektisihteerinä Etelä-Savon maakuntaliitossa sekä projektisihteerinä ja toimitsijana liikealan ammattiliitossa.
Käkisalmenselkä

| Käkisalmenselkä Озеро Вуокса |
| --- | --- |

Valtiot:  Venäjä 
Paikkakunta:  Norsjoki ja Räisälä
Koordinaatit:  60°58′01″N, 29°57′00″E
Vesistöalue ja valuma-alueen tietoja
Laskujoki:  Vuoksen pohjoiset suuhaarat: Tenkalahdenvirta ja Pärnänjoki
Mittaustietoja
Pinta-ala:  150 km²
 fiKäkisalmenselkä 
Käkisalmenselkä satelliittikuvassa.
Käkisalmenselkä (ven. Озеро Вуокса, Ozero Vuoksa, engl. Lake Vuoksa) on järvi Vuoksen pohjoisessa laskuhaarassa Norsjoen ja Räisälän kunnallishallintoalueilla Käkisalmen piirissä Leningradin alueella Venäjällä. Käkisalmenselkä sijaitsee Suomen Neuvostoliitolle luovuttamassa Karjalassa. Suomelle kuuluessaan Käkisalmenselkä kuului Käkisalmen maalaiskuntaan ja Räisälän kuntaan.
Käkisalmenselkä on Vuoksen järvimäinen leventymä. Vuoksi laskee järveen etelästä kahtena uomana, joiden väliin jää Härskeensaari. Käkisalmenselkä on saarekas ja monilahtinen. Suurimmat saaret ovat Hirvisaari ja Palosaari. Käkisalmenselkään laskee pohjoisesta Miinajoki ja Käkisalmenselästä pitkälle luoteeseen työntyvän Kaarlahden perukkaan laskee Ilmeenjoki. Merkittävin järveen idästä päin laskeva joki on Ostamojärvestä tuleva Puntuksenjoki. Käkisalmenselän pohjoispäästä Vuoksi laskee kahta lasku-uomaa pitkin Laatokkaan. Leveämpi Tenkalahdenvirta virtaa Käkisalmen kaupungin läpi ja pienempi Pärnänjoki laskee Pärnän kylän länsipuolelta suunnilleen entistä Kaukolan ja Käkisalmen maalaiskunnan rajaa pitkin.
Aiheesta muualla

Kuvia tai muita tiedostoja aiheesta Käkisalmenselkä Wikimedia Commonsissa
Kustannusosakeyhtiö Koivuniemi

| Koivuniemi |
| --- | --- |

Yritysmuoto:  Osakeyhtiö
Perustettu:  1999
Perustaja:  Tapani Koivuniemi
Toimiala:  Tietotekniikka, viestintä, kirjankustantamo
Kotisivu:  http://www.koivuniemi.com/
Infobox OKVirheellinen NIMI-arvo: 
Kustannusosakeyhtiö Koivuniemi (rinnakkaistoiminimi Publishing House Koivuniemi Inc.) on Espoossa toimiva IT-, viestintä- ja konsultointiyritys. Talouselämä-lehden mukaan yritys on poikkeuksellisen kannattava. Helsingin Sanomien vuonna 2010 julkaiseman artikkelin ja Ylen vuonna 2009 lähettämän MOT-ohjelman mukaan yrityksen työntekijät tekevät vaatimattomalla peruspalkalla suuria määriä ylitöitä ilman korvauksia, motiivin ollessa kristillisyyden edistäminen. Yrityksen perustaja diplomi-insinööri Tapani Koivuniemi on johtanut yrityksensä ohella suljettua kristillistä lahkoa.
Liiketoiminta > Toimialat

Kustannusosakeyhtiön Koivuniemen painopiste on yrityksille suunnattujen palveluiden toimittamisessa. Yrityspalveluihin kuuluvat, koulutus- ja konsultointipalvelut , viestintäpalvelut , IT-palvelut , radiopalvelut , TYVI-palvelut , EDI-palvelut. Kustannuspuolella yritys on julkaissut Juha Korhonen Bandin levyn, kuusi Paavo Kettu -lastenkuunnelmaa sekä sovelluksia Raamatun tutkimiseen.
Yritys sai marraskuussa 2008 Etelä-Suomen lääninhallitukselta luvan yksityisen terveydenhuollon palvelujen antamiseen. Tuotettavat palvelut ovat avohoidon lääkäripalvelut, yleislääkärin vastaanottotoiminta ja silmätautien erikoislääkärin vastaanottotoiminta. Vuoden 2009 lopussa yrityksessä työskenteli yksi yleislääkäri ja yksi silmälääkäri.
Vuonna 2020 yritys tuottaa mm. puheterapiapalveluita Kelalle.
Yritys avasi aputoiminimen Koivuniemen Klassinen Radio marraskuussa 2009.